mk en es mk ky ru es mk mk mk hbs_cyr mk en mk en en mk es ceb de mk mk mk mk mk mk mk mk mk mk mk mk mk mk mk mk mk uk mk ru es mk mk en zh
Сопругата на емирот од Катар има 7 ДОКТОРАТИ, 5 СИНА и 2 ЌЕРКИ: Нејзиното модно правило е - „Колку ПОСКАПО, толку ПОДОБРО“ - Вечер
Моза бинт Насер има 63 години, мајка на седум деца, баба на неколку внуци, сопруга на емирот на Катар и жена која е сериозен пример за елеганција и стил. Покрај неа, катарскиот емир има уште две сопруги, но Монзах се издвојува како најобразована, не само во нивната куќа, туку и во целиот арапски свет.
Таа неколку пати нагласила дека најважна титула за неа е онаа на мајка на нејзините деца, а има пет сина и две ќерки.
Кога имала само 18 години, се омажила за емирот на Катар, и тоа во 1977 година. Во тоа време била студентка на Универзитетот во Катар, а дипломирала социологија девет години по мажењето.
Мозах одлично го применува знаењето во пракса, таа е активна во многу организации, како што се Арапската демократска организација, Организацијата за образование, наука и развој на заедницата и разни програми за помош на децата, поради што се претставува како политичар и активист.
Значајна е нејзината работа во „Фондацијата Катар“, со која раководи нејзиниот сопруг, кој го изгради „Градот на образованието“ во Доха и донесе американски факултети во Катар.
Во Газа, Моза иницирала изградба на голем број образовни институции, а нејзината работа доведе до тоа оваа жена да има седум почесни докторати. Често го придружува сопругот на неговите службени патувања.
Светската јавност ја привлече со својот беспрекорен стил, но и со својот став кој секогаш јасно го искажуваше додека држеше говори во водечки политички и општествени институции.
За неа се вели дека е најголемата љубов на шеикот Хамад бин Калифа ал Тани, а нивниот син Тамим, иако не е првородено дете на катарскиот владетел, е прогласен за престолонаследник и ја носи титулата актуелен емир.
Свое мислење за стилот на првата дама на Катар имаше и „Вог“, кој ја вброи во петте најдобро облечени жени во светот. „Венити фер“ ја прогласи најдобро облечена дама со сина крв, а за Џулиен Мекдоналд таа е уште една Џеки Кенеди.
Моза е една од ретките дами која носи парчиња висока мода 365 дена во годината, а „Шанел“, „Живанши“, „Диор“ се нејзините омилени модни куќи.
Нејзиното Височество купува парчиња кои чинат меѓу 20.000 и 30.000 долари, а специјално дизајнираната облека за неа може да чини и до 100.000 долари. Некои извори тврдат дека во нејзината резиденција се крие вистинско модно богатство.
Во Тихиот Океан наеднаш се појави нов остров
На Шакира ќе ѝ се суди за даночна измама,…
Сопругата на познатиот актер го роди седмото дете, а…
Фото: Убавата Сања Кужет подготвена за уште една сезона…
© Vecer.mk, правата за текстот се на редакцијата
Vecer.mk е прв македонски информативен портал, основан во 2004 година.
2004-2021 © Вечер, сите права задржани
Сите содржини и објави на vecer.mk се авторско право на редакцијата. Делумно или целосно преземање не е дозволено.
Develop & Design MaxMedia Group Copyright © 2004-2021. Vecer.mk